Robert Redford

Charles Robert Redford jr. (1936–2025) var en amerikansk skuespiller, regissør og produsent, forretningsmann, modell, miljøforkjemper og filantrop. Han regnes blant Hollywoods aller største stjerner i 1970- og 1980-årene. Redford grunnla også Sundance Film Festival, som ble USAs viktigste visningsarena for indiefilm, og deretter etablerte han Sundance Institute, Sundance Cinemas, Sundance Catalog og Sundance Channel. Han var også sterkt politisk engasjert, og kjempet blant annet for miljøvern, styrkede rettigheter for USAs urbefolkning og for seksuelle minoriteter og kjønnsminoriteter, samt for bedre vilkår for kunst og kunstnere innen ulike disipliner.

 Biografi 
 Oppvekst 
Redford ble født i Santa Monica i California; hans foreldre var Charles Robert Redford sr. og Martha W. Hart. Han hadde en halvbror, William, fra farens andre ekteskap. Martha W. (født Hart; 1914–1955) var født i Texas, og faren (1914–1991), var en regnskapsfører fra Pawcatuck i New London County i Connecticut.Robert Redford: The Biography

 Karriere 
Redford er kjent for sine roller i filmer som Barbent i parken (1967), Butch Cassidy and the Sundance Kid (1969), The Sting (1973), Våre beste år (1973), The Great Gatsby (1974), All the President's Men (1976), The Natural (1984), Mitt Afrika (1985).

Etter hvert regisserte Redford også egne filmer, deriblant Ordinary People (1980), The Milagro Beanfield War (1988), A River Runs Through It (1992), Quiz Show (1994), The Horse Whisperer (1998) og The Legend of Bagger Vance (2000). Han var også produsent for samtlige av filmene han regisserte, unntatt Ordinary People.

For sin regissørdebut med Ordinary People vant Robert Redford en Oscar; han ble også nominert til en Oscar for Quiz Show, men det året gikk Oscar for beste regi til Robert Zemeckis for Forrest Gump. Sammen med Warren Beatty, Clint Eastwood, Mel Gibson, Richard Attenborough og Kevin Costner, er Redford en av få store skuespillere som har vunnet en Oscar for beste regi.  

Etter 2000 er de mest kjente filmene han har spilt i Spy Game (2001) og Løver for lam (2007). I 2013 spilte han i All Is Lost; der han var den eneste skuespilleren i filmen som nesten ikke hadde noen replikker. Filmen Captain America: The Winter Soldier (2014) skilte seg ut i Redfords filmografi; han takket ellers aldri ja til roller i produksjoner basert på actiontegneserier.

 Priser 
Oscar
 Oscar for beste regi for Ordinary People (1980)
 Æres-Oscar (2002)

Golden Globe
 Beste mannlige nykommer for Inside Daisy Clover (1966)
 Beste regi for Ordinary People (1981)
 Cecil B. DeMille Award (1994)

British Academy Film Awards
 Beste mannlige hovedrolle for Butch Cassidy and the Sundance Kid, Downhill Racer og Tell Them Willie Boy Is Here (1969)

Directors Guild of America
 Ordinary People for Outstanding Directorial Achievement in Motion Pictures

Screen Actors Guild Award
 Screen Actors Guild Life Achievement Award

New York Film Critics Circle Award
 Best Actor for All Is Lost (2013)

 Referanser 

 Eksterne lenker 



Kategori:Skuespillere fra USA
Kategori:Regissører fra USA
Kategori:Filmprodusenter fra USA
Kategori:Filantroper fra USA
Kategori:Oscar-vinnere (regi)
Kategori:BAFTA-vinnere
Kategori:Personer fra Santa Monica